kardosdrur/scandi-wiki huggingface dataset:
Henkell & Co.

Henkell & Co. eller Henkell er et tysk vinhus, der er ejet af fødevarevirksomheden Dr. Oetker. Henkell er en af Tysklands største producenter af sekt. Henkell blev etableret i 1832 af Adam Henkell. Henkell har sit sæde i Wiesbaden. Henkell har en omsætning på knap 675 millioner euro og beskæftiger knap 2.000 medarbejdere.

Henkells mærker inden for øl, vin og spiritus 

 Mousserende vin: Henkell-brand sparkling wines, Adam Henkell, Menger-Krug, Fürst von Metternich, Deinhard, Kupferberg (sparkling wine), Lutter & Wegner, Carstens SC, Söhnlein Brillant, Rüttgers Club, Schloss Rheinberg, Schloss Biebrich, Cantor Alkoholfrei Sparkling, Ukrainskoye
 Champagne: Alfred Gratien, Champagne Veuve Emille
 Prosecco: Prosecco Yello, Francesco Yello, Mionetto
 Crémant: Gratien & Meyer
 Cava: Cavas Hill
 Vin: Balaton, Deinhard
 Spirituosa: Batida, Caprice, Cardenal Mendoza, Fürst Bismarck, Jacobi 1880, Kuemmerling, Mangaroca Cachaça, Pott, Scharlachberg Meisterbrand, Stern-Marke, Wodka Gorbatschow

Eksterne henvisninger 
 Henkells officielle hjemmeside  

Etableret i 1832
Fødevarevirksomheder fra Tyskland
Wiesbaden
Vinvirksomheder
Jægerspris Nordskov

Jægerspris Nordskov ligger i Hornsherred nord for Jægerspris i Frederikssund Kommune, Region Hovedstaden, og blev d. 21. okt. 1988 delvist fredet (ca. 360 ha). Fredningen skal bl.a. sikre at gamle træer bevares (ikke indgår i den alm. skovdrift) og at de døde træer får lov at ligge urørt. Nordskoven dækkede det mest af det nordlige Hornsherred indtil slutningen af 1700-tallet, hvilket i sig selv er usædvanligt da Danmark i 1600-1700 tallet var nede på kun 3-5% skovdække. Det skyldes formentlig at skoven fra 1300-tallet var i kongehusets eje og i lange perioder udlagt som kongeligt jagtterræn.

Jægerspris Nordskov fremtræder som et landskab med vidtstrakte flader, tildels våde strandenge og kystskove, som fortrinsvis består af blandet løvskov. Den næsten 10 km lange uberørte kysstrækning ud mod Roskilde Fjord demonstrerer i princippet den naturlige vegetationsudvikling efter istidens ophør. Området er derfor helt enestående for Sjælland. Desuden har skovarealerne status af fredskov.

De gamle egetræer 
Jægerspris Nordskov har haft en række af Danmarks største og ældste egetræer, men af de kendteste, Kongeegen, Storkeegen og Snoegen, er kun Kongeegen stadig i live - den er Danmarks ældste og tykkeste træ.

Alle disse gamle ege findes i de nordligt beliggende Bredvig Mose og Øllemose, hvor der har vokset stilkeg, lind, skovelm og ask siden ældre stenalder. I yngre stenalder, omkring år 3.000 f.Kr. startede mennesket med at gøre noget indhug i skovene, men dette ophørte igen da befolkningstallet faldt hen mod bronzealderens slutning. På de bedre jorde blev egen nu mange steder fortrængt af bøgen, men ikke i de våde og noget næringsfattigere moser. Hvorfor egene ikke blev fældet i den sene jernalder og tidligste middelalder vides ikke - måske forbi der var bedre træer i nærheden og det var svært at transportere store ege ud af moserne, måske fordi disse ege allerede på det tidspunkt var knudrede, men fra 1300-tallet hvor skoven kom under kongehuset blev den almene befolkning forment adgang til at fælde store, gamle træer samtidig med at træerne ikke havde en form eller kvalitet der gjorde dem egnede som hverken skibs- eller bygningstømmer..

Kilder 

Skove i Danmark
Lokaliteter i Frederikssund Kommune
Nordskov
Dorotea kommun

Dorotea kommun ligger i Västerbottens län i landskaperne Lappland, Jämtland og Ångermanland. Dorotea kommun har grænser til nabokommunerne Vilhelmina og Åsele i Västerbottens län, Sollefteå i Västernorrlands län og Strömsund i Jämtlands län. Kommunens administrationsby ligger i byen Dorotea, som har fået sit navn efter dronning Frederika Dorothea Wilhelmina, Gustav IV Adolfs gemalinde. Kommunen er Sveriges tredje mindste kommune efter befolkningsantal.

E45 og Inlandsbanan går gennem kommunen.

Byer 
Dorotea kommune havde kun en by i 2005.

Andre mindre bebyggelser i Dorotea kommun 
 Avaträsk
 Högland
 Laiksjö
 Lavsjö
 Risbäck
 Svanabyn
 Västra Ormsjö

Eksterne kilder og henvisninger 

 Dorotea kommun – officiel hjemmeside 

Kommuner i Västerbottens län
Kirchgasse

Kirchgasse er Wiesbadens store handelsgade. Den er beliggende i bydelen Mitte og strækker sig over 550 meter fra Rheinstraße til Marktstraße. 

Veje i Tyskland
Wiesbaden
Rise to Fall

Rise to Fall er et melodisk dødsmetal-band fra Vizcaya (Spanien) stiftet i 2006.

Medlemmer
Dalay Tarda (Vokal)
Hugo (Guitar)
Javi (Guitar)
Txamo (Trommer)
Asis (Bass)

Diskografi

Eksterne henvisninge
 Officiel hjemmeside
 Rise to Fall på MySpace

Metalgrupper fra Spanien
Alternative metal-grupper
Dødsmetalgrupper
Musikgrupper fra 2006
H.P. Selmer

Hannibal Peter Selmer (født 9. september 1802 på gården Meen ved Porsgrund i Bratsberg Amt i Norge, død 2. oktober 1877 på Frederiksberg) var en dansk personalhistoriker og sprogrenser. 

Selmer blev Student fra 
Horsens lærde Skole 1820, jur. Kandidat 1826, beklædte 
efterhaanden forsk. Stillinger under 
Universitetsdirektionen, indtil denne ophævedes 1848, 
hvorefter han henlevede Resten af sit Liv som 
Privatmand med Justitsraadstitel. S. udgav fl. 
periodiske Skr, saasom »Akademiske Tidender« 
(1833—41), »Kjøbenhavns Universitets Aarbog« 
(1837—48), »Nekrologiske Samlinger.« (1849—52, 
med Biografier af nylig Afdøde i Ind- og 
Udland). Størst Opmærksomhed vakte han dog 
ved sine puristiske Værker, især den tykke 
Bog: »Om de i det danske sprog forekommende 
fremmede ord samt tyskagtigheder, andre 
ufuldkommenheder og sprog- og 
retskrivningsfejl« (1861). S. var lidenskabelig ivrig efter at 
opfinde ny danske Ord til at afløse de 
fremmede; men da han baade manglede sproglig 
Indsigt og god Smag, bidrog hans over en lav 
Sko fabrikerede Ord (Gudsvidenskab = 
Teologi, Prøvestiller = Kandidat, Ildbrummeri = 
Artilleri, kæløje = kokettere) til i lange Tider 
at bringe Sprogrensning i Vanry; nogen større 
Indflydelse paa Sproget har han ikke haft. 

Han er begravet på Frederiksberg Ældre Kirkegård.

Kilder

Eksterne henvisninger 
 

Historikere fra Danmark
Filologer fra Danmark
Danskere i 1800-tallet
Jurister fra Danmark
Genealoger fra Danmark
Faglitterære forfattere fra Danmark
Kontorchefer fra Danmark
Dansksprogede forfattere fra Danmark
Esben Rohde Kristensen

Esben Rohde Kristensen (født 1969) er dansk nationalsocialist og formand for Danmarks Nationalsocialistiske Bevægelse (DNSB).

Liv og karriere 
Esben Rohde Kristensen har en række kriminelle forhold bag sig. I 1999 blev han idømt 40 dages ubetinget fængsel for slå ud efter en autonom, der forsøgte at bryde ind i det gamle hovedkvarter, med en økse foran DNSB's gamle hovedkvarter og skabte endvidere uro da han i 2000 råbte "nigger" efter den nu pensionerede præsident for Sydafrika, Thabo Mbeki.

I oktober 2010 blev Kristensen formand for Danmarks Nationalsocialistiske Bevægelse, efter den forrige formand Jonni Hansen gik af, efter 20 år på posten. I forbindelse med partiformands skiftet erklærede Kristensen at alt ville fortsætte som hidtil i DNSB, men som partiformand har han fået en del kritik intern i DNSB, hvilket resulterede i at en gruppe omkring Daniel Carlsen valgte at melde sig ud af partiet og i stedet stifte Danskernes Parti i april 2011, samtidigt udtalte Daniel Carlsen offentlig kritik af Kristensen, som han mente kørte DNSB i sænk. 

I 2011 udtalte Kristensen sig om Lars von Triers udtalelser om Adolf Hitler på Filmfestivalen i Cannes, til avisen BT, hvor han udtalte; "Selvfølgelig er det modigt. Hvis det var ment som kritik af jøderne, er det modigt, for jøderne er de eneste, man ikke må kritisere. Det er fordi, de har alt for stor indflydelse i Vesten. Der er en utrolig dobbeltmoral omkring Holocaust. Hvis Lars von Trier havde sagt, at han sympatiserede med Stalin, der slog 20 mio. mennesker ihjel, så var der ingen der havde løftet et øjenbryn"

Under en demonstration i København arrangeret af Danmarks Nationale Front i 2014, blev Esben Rohde Kristensen som deltog, overfaldet af autonome.

Referencer 

Nazister fra Danmark
Mike

Mike har flere betydninger:
 Mikrofon - hyppigt anvendt på dansk for mikrofon
 Mike er et drengenavn, der er en engelsk afledning af bl.a. Michael, Mikael og Macauley.

Se også
 Mikey

Drengenavne
Harcourt Ommundsen

Harcourt Ommundsen (født 23. november 1878, død 19. september 1915) var en britisk skytte, som deltog i to olympiske lege før første verdenskrig.

Ommundsen var søn af en norsk skibsmægler og dennes skotske hustru. Han arbejdede som kontormand for en advokat, før han kom ind i den britiske hær. Han vandt flere skotske og nationale konkurrencer i de første år i 1900-tallet. I 1908 blev han ansat hos et våbenfirma og arbejdede her med fremstilling og salg. 

Han stillede op for Storbritannien ved OL 1908 i London i holdkonkurrencen i militærriffelskydning over flere distancer. Her var han bedste brite på holdet, der desuden bestod af Fleetwood Varley, Arthur Fulton, Philip Richardson, Walter Padgett og John Martin, og briterne vandt sølv med 2496 point efter amerikanerne med 2531 point, mens Canada fik bronze med 2439 point. 

Han var igen med ved OL 1912 i Stockholm, hvor han stillede op i to militærriffeldiscipliner. I den individuelle konkurrence over 600 m blev han nummer syv, mens han i holdkonkurrencen igen var bedste brite på holdet, der derudover bestod af Henry Burr, Edward Skilton, James Reid, Edward Parnell og Arthur Fulton. Briterne blev også her nummer to med 1602 point efter amerikanerne med 1687 point, mens svenskerne fik bronze med 1570 point. 

Ommundsen var medforfatter til bogen Rifles and Ammuniton: And Rifle Shooting, et indflydelsesrigt værk for skytter. Han var desuden noget af en opfinder, der var indehaver (alene eller sammen med andre) af adskillige patenter. 

Han kæmpede i en britiske hær under første verdenskrig og blev dræbt, da et granathylster landede ved hans kompagnis hovedkvarter.

Referencer

Eksterne henvisninger 

Skytter fra Storbritannien
Deltagere for Storbritannien ved sommer-OL 1908
Deltagere for Storbritannien ved sommer-OL 1912
Olympiske sølvmedaljevindere fra Storbritannien 
Medaljevindere ved sommer-OL 1908 
Medaljevindere ved sommer-OL 1912
Kifak

Kifak (grønlandsk: kiffaq) tjenerinde. Enlige mænd, udstationeret i Grønland, benyttede i stor stil en kifak, der på én gang både var husholder og elskerinde. 

Grønlands historie
2. etape af Tour de France 2013

Anden etape af Tour de France 2013 er en 154 km lang kuperet etape. Den bliver kørt søndag den 30. juni fra Bastia til Ajaccio på Korsika.

Eksterne henvisninger 
 Etapeside  på letour.fr 

02
Tour de France 2013, 2. etape af
Katarina af Valois

Katarina af Valois (27. oktober 1401 - 3. januar 1437) var yngste datter af Karl 6. af Frankrig og Isabella af Bayern og dronning af England 1420-1422 som Henrik 5. af Englands hustru. Hendes ældre søster Isabella havde tidligere været Richard 2. af Englands hustru og dronning.

Dronning og enkedronning af England 
Efter Slaget ved Agincourt i 1415 skiftede magtbalancen fra Frankrigs til Englands fordel. Fem år efter blev Katarina af Valois tvunget til at gifte sig med Henrik 5. af England. De fik én søn, Henrik 6. af England, før Henrik 5. døde i 1422.
De næste 18 år styrede et regentskab landet i den unge konges navn. Som fransk blev Katarina holdt uden for regeringen. Hun døde samme år, som sønnen blev myndig.

Hemmeligt gift 
Efter kongens død giftede Katarina sig hemmeligt med den fattige walisiske adelsmand Owen Tudor. Han kom til hoffet som page for den unge kong Henrik. Senere fik han tilsyn med enkedronningens garderobe og juveler som Clerk of the Wardrobe.

Det var uhørt, at en enkedronning giftede sig med en hofmand. Derfor blev ægteskabet holdt hemmeligt. Parret fik fem børn. Bl.a. Edmund Tudor, 1. jarl af Richmond. Han blev gift med lady Margaret Beaufort, der tilhørte Huset Lancaster og var tipoldebarn af Edvard 3. af England. Edmund Tudor og Margaret Beaufort blev forældre til Henrik 7. af England.

Eksterne henvisninger 
 

Prinsesser af Frankrig
Dronninger af England
Albert Leth (skolemand)

Albert Emil Leth (født 23. november 1822 i Lyngby, død 20. juni 1884 i Hobro) var en dansk skolemand. Han var søn af landfysikus Christian Leth og Josephine Petrine, født Jansen samt brodersøn til politikeren Albert Leth.

Leth blev student fra Metropolitanskolen 1840 og tog 1846 teologisk attestats. Efter i nogen tid at have været huslærer modtog han halv modstræbende 1847 en adjunktplads på Herlufsholm. I nogle skoleprogrammer har Leth udtalt 
sig om Undervisningsspørgsmaal, og 1865 leverede han en fortræffelig fortsættelse af H.B. Melchiors Historiske Efterretninger om Herlufsholm. Som lærer var Leth livfuld og hans undervisning fængslende; men hans sjældne evner som pædagog var det især, der gjorde ham til en pryd og udmærket støtte for opdragelsesanstalten, og det navnlig efter at han 1855 var bleven inspektør (fra 1858 med titel af overlærer) og derved var bragt endnu nøjere i forhold til skolens disciple. 

Den af naturen tungsindige mand glemte ved drengenes muntre færden sine legemlige og sjælelige plager, og disciplene mærkede, at de i Leth havde en lærer og opdrager, til hvem de kunde henvende sig, sikre paa at finde forståelse. Leth var født børneven; hans retfærdighedsfølelse, hans faste vilje, hans kærlighed til børnene, hans lune, hans omhu for de syge, alt dette vandt ham talrige og hengivne venner. Først efter en menneskealders velsignelsesrige virksomhed nødte tiltagende svagelighed ham til at tage sin afsked 1881 og flytte til København; 1883 købte han en villa i Hobro, hvor han døde ugift året derefter.

Kilder

Eksterne henvisninger 
 

 

Danskere i 1800-tallet
Personer fra Kongens Lyngby
Faglitterære forfattere fra Danmark
Skolefolk fra Danmark
Teologer fra Danmark
Dansksprogede forfattere fra Danmark
Studenter fra Metropolitanskolen
Albert Leth (politiker)

Albert Leth (26. december 1795 på gården Klarskov i Marslev Sogn i Fyn - 9. oktober 1849 i Middelfart) var en dansk præst, far til Andreas Leth og farbror til Albert Leth. 

Han blev 1813 dimitteret fra Odense Katedralskole, tog 1818 teologisk embedseksamen og blev samme år adjunkt ved Latinskolen i Nyborg, 1823 kateket i Ærøskøbing og 1830 residerende kapellan ved Ribe Domkirke og sognepræst i Seem, hvorfra han 1837 forflyttedes til Middelfart og Kauslunde. 1847 valgtes han til stænderdeputeret for Østifternes 7. købstadsdistrikt og mødte i den sidste stænderforsamling 1848. Derefter valgtes han i Odense Amts 5. valgdistrikt, Middelfart, til medlem af Den Grundlovgivende Rigsforsamling, hvor han regnedes til venstre side.

Leth hørte til N.F.S. Grundtvigs disciple; han var en begavet mand med et varmt hjerte; i hans ligtale blev der sagt om ham, at medens andre måtte kæmpe med egenkærligheden, måtte han kæmpe med kærligheden, at den ikke skulle blive til svaghed. En del enkelte prædikener såvel som samlinger af sådanne viser, at han har været en meget veltalende mand. Hans Kristelig Huspostil (to bind, 1843) udkom i 3. oplag (1855) og blev oversat til svensk.

Der findes et portrætmaleri i Middelfart Kirke. Litografi af I.W. Tegner 1847 efter maleri af Carl Richardt.

Kilder 

 

Præster fra Danmark
Faglitterære forfattere fra Danmark
Danskere i 1800-tallet
Personer fra Fyn
Stænderdeputerede fra Østifterne
Medlemmer af Den Grundlovgivende Rigsforsamling
Dansksprogede forfattere fra Danmark
Norddarfur

Norddarfur (arabisk: شمال دارفور) er én af 15 wilayat eller delstater i Sudan, og en del af Darfur-regionen. Området er på 296.420 km² og har en befolkning på omtrent 1.583.000 (2006). 

Al-Fashir regnes som hovedstad i staten, mens andre vigtige byer er Kutum og Tawila.

Administrativ inddeling 
Delstaten er inddelt i tolv mahaliyya:
Al Fashir 
Al Sireaf 
Al Tawisha / Al Lait 
Al Waha 
Kabkabiya 
 Kalmando 
Kuma 
Kutum 
Malha 
Mallit 
Saraf Omra 
Um Kadada

Delstater i Sudan
Nordkordofan

Nordkordofan (; oversat: Shamal Kurdufan) er en af Sudans 15 delstater (wilayat). Befolkningen udgjorde 2.529.370 indbyggere i 2006 på et areal på 221.900 km2. 

Den administrative hovedby er Al-Obeid.

Administrativ inddeling 
Delstaten er inddelt i ni mahaliyya:

 Abu Zabad 
 Al Nohod 
 Bara 
 Gabrat al Sheikh 
 Gebeish 
 Shekan 
 Sodri 
 Um Rawaba 
 Wad Banda

Noter 

Delstater i Sudan
Latgales Radio

Latgales Radio () er en regional radiostation i Rēzekne i det østlige Letland, der hovedsagelig sender programmer på letgallisk. Radiostationen kan modtages i Letgallen, Livlands østlige og nordøstlige dele, Semgallens sydøstlige dele og via internet.

I 2009 overtog det romersk-katolske Rēzeknes-Aglonas stift () hovedparten af aktierne i Latgolys Radeja, aktier der tidligere tilhørte Valdis Labinskis –  bestyrelsesmedlem for avisen Latgolas Bolss og direktør for Latgales Radio. Siden den 18. juli 2012 udsender radiostationen Radio Vaticanas udsendelser på lettisk.

Kildehenvisninger

Eksterne henvisninger 
 Officiel hjemmeside  

Radiostationer fra Letland
Medievirksomheder fra Letland
Etableret i 2006
Vestdarfur

Vestdarfur (; oversat: Gharb Darfur) er en af Sudans 15 delstater (wilayat). Befolkningen udgjorde 1.007.000 indbyggere i 2006 på et areal på 79.460 kvadratkilometer.

Den administrative hovedby er Ouaou.

Administrativ inddeling 
Delstaten er inddelt i tolv mahaliyya:

 Al Geneina
 Azoum
 Beida
 Habila
 Kerenek
 Kulbus
 Mukjar
 Nertiti
 Sirba
 Um Dukhun
 Wadi Salih
 Zalingei

Noter 

Delstater i Sudan
Darfur
Nordlige Sudan

Nordlige Sudan (; oversat: Ash-Shamaliyya) er en af Sudans 15 delstater (wilayat). Befolkningen udgjorde 1.833.743 indbyggere i 2006 på et areal på 348.697 km2. 

Den administrative hovedby er Dongola.

Administrativ inddeling 
Delstaten er inddelt i syv mahaliyya:

 Al Borgaig 
 Al Dabba 
 Algolid 
 Dalgo 
 Dongola 
 Halfa 
 Marwai

Noter 

Delstater i Sudan
Nilen (Sudan)

Nilen (Sudan) (, Nahr an-Nil) er en af Sudans 15 delstater (wilayat). Befolkningen udgjorde 122.123 indbyggere i 2006 på et areal på 1.027.534 km2. 

Den administrative hovedby er Ad-Damir.

Administrativ inddeling 
Delstaten er inddelt i seks mahaliyya:

 Abu Hamed 
 Al Damar 
 Al Matama 
 Atbara 
 Berber 
 Shendi

Noter 

Delstater i Sudan
Hvide Nil (Sudan)

Hvide Nil (Sudan) (; oversat: An-Nil al-Abyad) er en af Sudans 15 delstater (wilayat). Befolkningen udgjorde 1.188.707 indbyggere i 2006 på et areal på 30.411 km2. 

Den administrative hovedby er Kosti.

Administrativ inddeling 
Delstaten er inddelt i otte mahaliyya:

 Al Dweim 
 Al Geteina 
 Al Jebelein 
 Al Salam 
 Kosti 
 Rabak 
 Tandalti 
 Um Rimta

Noter 

Delstater i Sudan
Røde Hav (Sudan)

Røde Hav (Sudan) (; oversat: al-Bahr al-Ahmar) er en af Sudans 15 delstater (wilayat), og er beliggende i den nordøstlige del af landet, med grænse mod Egypten i nord og kyst ud mod Røde Hav i øst. Befolkningen udgjorde 1.396.110 indbyggere ifølge en folketælling i 2008, på et areal på 218.887 km2.

Den administrative hovedby er Port Sudan.

Både Egypten og Sudan gør krav på Hala'ib Trekanten, et landområde ved det Røde Hav, som Sudan anser tilhøre delstaten al-Bahr al-Ahmar.

Administrativ inddeling 
Delstaten er inddelt i otte mahaliyya:
 Aquiq
 Bur Sudan (Port Sudan)
 Dungunab
 Halayib
 Haya
 Sawakin
 Sinkat
 Tokar

Noter 

Delstater i Sudan
Tempa Ndah

Rosalie Tempa Ndah Francois (født 15. april 1973) er en fodbolddommer fra Benin.

Ved siden af sin dommergerning arbejder Ndah som frisør,. Hun dømte sin første internationale kamp i 2003, hvorefter hun dømte finalen under de afrikanske lege 2003. 

Ndah dømte som linjedommer under VM i fodbold for kvinder 2007, i Kina.

Ndah blev nomineret som en af de bedste linjedommere under Oscars du football béninois 2007.

Kilder 

Fodbolddommere fra Benin
Dommere i VM i fodbold for kvinder
Syddarfur

Syddarfur (; oversat: Janub Darfur) er en af Sudans 15 delstater (wilayat). Befolkningen udgjorde 2.890.348 indbyggere i 2006 på et areal på 127.300 km2. 

Den administrative hovedby er Nyala.

Administrativ inddeling 
Delstaten er inddelt i tolv mahaliyya:

 Adayla 
 Al Deain 
 Al Salam 
 Bahr al Arab 
 Buram 
 East Jabal Mara 
 Edd al Fursan 
 Kass 
 Nyala 
 Rehed al Birdi 
 Shearia 
 Tulus

Noter 

Delstater i Sudan
Darfur
Sofia af Litauen

Sofia af Litauen, eller Sofia Vitovtovna, (født 1371, død 27. oktober 1453), var storfyrstinde af Moskva og gift med storfyrst Vasilij 1. af Moskva. Hun var regent for sin mindreårige søn Vasilij 2. under hans umyndighed fra 1425 til 1433.

Sofia var datter af storhertug Vytautas af Litauen og storhertuginde Anna af Litauen. Hun blev forlovet med Vasilij 1. som en del af en alliance mellem fyrstendømmet Moskva og Litauen i 1387. Hun førtes til Moskva 1390 og giftede sig med Vasilij i 1391. Efter Vasilij 1.s død 1425 blev Sofia rigets regent som formynder for sin umyndige søn. Hun sluttede 1427 et forbund med sin far og gjorde Moskva til en vasalstat under Litauen. Dette fik Moskvas russiske vasaller til at gøre oprør, som hun med held bekæmpede. Efter faderens død i 1430 afsluttede hun sin pro-litauiske politik og regerede mere neutralt. Sofia ledede 1451 forsvaret af Moskva mod tatarerne.

Referencer 

Regenter af Rusland
Russere i 1300-tallet
Russere i 1400-tallet
G.L. Grove

Gerhard Leslie Grove (født 7. maj 1855 i København, død 15. februar 1911 sammesteds) var en dansk historiker, cand.jur., arkivsekretær, søn af Hans Herman Grove. 

Han blev student fra Metropolitanskolen 1873 og cand. jur. 1882. Grove, som siden 1884 var ansat i Rigsarkivet, var godt hjemme i dansk personalhistorie og flådehistorie og redigerede Personalhistorisk Tidsskrift siden 1895. Han udgav Rasmus Æreboes Selvbiografi (1889) og Admiral Just Juels Optegnelser fra hans Rejse i Rusland under Peter den Store (1893), dertil Admiralerne Obdams og Ruyters Dagbog fra deres Togter 1658-60 (1907). Af megen interesse for Københavns historie er hans udgave af fortegnelsen over byens huse og indbyggere efter branden 1728 (1906) og det smukke festskrift om Københavns Havn (1908).

G.L. Grove var gift med Petra Severine (1865-1953), født Grove. Deres søn Peter Grove (født 14. februar 1892, død 23. januar 1975) var i 40 år (1920-1960) lærer på Frederiksborg Statsskole uden at have afsluttet akademisk uddannelse.  En anden søn, Carl Grove (født 1901) var lektor i dansk og tysk på Struer Statsgymnasium.

Grove blev Ridder af Dannebrog 1911 og bar en række udenlandske ordener.

Han er begravet på Holmens Kirkegård.

Der findes en buste af Grove fra 1881 af Rasmus Bøgebjerg.

Litteratur

Referencer 

Historikere fra Danmark
Faglitterære forfattere fra Danmark
Danskere i 1800-tallet
Danskere i 1900-tallet
Personer i Dansk Biografisk Leksikon
Personer fra København
Arkivarer fra Danmark
Redaktører fra Danmark
Riddere af Dannebrog
Personer i Kraks Blå Bog (afdøde)
Genealoger fra Danmark
Jurister fra Danmark
Militærhistorikere fra Danmark
Dansksprogede forfattere fra Danmark
Studenter fra Metropolitanskolen
Veronica Hart

Jane Esther Hamilton (27. oktober 1956 i Las Vegas, Nevada) er en amerikansk pornografisk filminstruktør og tidligere pornoskuespiller fra 1980 til 1984, bedre kendt under kunstnernavnet Veronica Hart.

I dag instruerer og redigerer Hart pornografiske film, og optræder også i gæsteroller i almindelige tv- og filmproduktioner. Hart er erklæret biseksuel.

Litteratur 
  Dedikeret til Hart, og et kapitel dækker hendes tidlige karriere.
  Et kapitel omhandler Hart.

Kildehenvisninger

Eksterne henvisninger 

 

Personer fra Las Vegas
Pornoskuespillere fra USA
Skuespillere fra USA
Filminstruktører fra USA
Ivan 2. af Moskva

Ivan 2. af Moskva (, , med tilnavnet Ivan den Smukke; født 30. marts 1326 i Moskva, død 13. november 1359 samme sted) var i årene 1353-1359 storfyrste af Moskva. Han var søn af Ivan 1. af Moskva og far til Dmitrij Donskoj.

Familieliv 
Ivan giftede sig to gange. I 1341 med sin første hustru, Feodosija Dmitrijevna af Brjansk, der var datter af Dmitrij Romanovitj, fyrste af Brjansk. Hun døde barnløs i efteråret 1342.

Ivan giftede sig atter i 1345, efter at have været enkemand i tre år. Denne gang med Aleksandra Ivanovna. Hun var datter af Vasilij Veljaminov, der var borgmester i Moskva. De fik mindst fire børn:
 Dmitrij Donskoj (12. oktober 1350 – 19. maj 1389), Ivans efterfølger som storfyrste af Moskva.
 Ljuba Ivanovna
 Ivan Ivanovitj, fyrste af Zvenigorod (ca. 1356 - oktober 1364).
 Maria Ivanovna.

Regenter af Rusland